CELEX: 62021TN0790
Language: et
Date: 2021-12-22 00:00:00
Title: Kohtuasi T-790/21: 22. detsembril 2021 esitatud hagi – PL versus komisjon

14.2.2022   
            
            
               ET
            
            
               Euroopa Liidu Teataja
            
            
               C 73/58
            
         
      22. detsembril 2021 esitatud hagi – PL versus komisjon
      (Kohtuasi T-790/21)
      (2022/C 73/73)
      Kohtumenetluse keel: prantsuse
      
         Pooled
      
      
         Hageja: PL (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada personalihalduse ja julgeoleku peadirektoraadi 16. veebruari 2021. aasta otsus teisele ametikohale üleviimise kohta;
               
            
                  —
               
               
                  tühistada vajalikus ulatuses otsus, millega jäeti rahuldamata tema kaebus, mille ta esitas 16. septembril 2021 artikli 22c alusel;
               
            
                  —
               
               
                  tuvastada komisjoni tegevusetus võtta meetmeid Üldkohtu 15. aprilli 2015. aasta ja 13. detsembri 2018. aasta otsuste täitmiseks seoses nende põhjendustega ning komisjoni poolt seadusjõu rikkumine;
               
            
                  —
               
               
                  mõista komisjonilt välja hüvitis 250 000 eurot tekitatud varalise kahju eest ja 100 000 eurot tekitatud mittevaralise kahju eest;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et haldusasutusel, kes jättis hageja kaebuse rahuldamata, puudub pädevus.
               
            
                  2.
               
               
                  Teine väide, et on rikutud ELTL artiklit 266, seadusjõudu, tagasiulatuva jõu puudumise põhimõtet, menetlust on moonutatud, rikutud on menetlustagatisi ning õigust olla tõhusalt ja selle õiguse eesmärgiga kooskõlas ära kuulatud:
                  
                              —
                           
                           
                              esimene osa, et on rikutud hageja kaitseõigusi, õigust olla ära kuulatud, puudus haldusuurimine ning rikutud on võistlevuse põhimõtet ja poolte võrdsuse põhimõtet, Euroopa Liidu põhiõiguste harta artiklit 41, õigust heale haldusele ega ole järgitud mõistliku aja põhimõtet;
                           
                        
                              —
                           
                           
                              teine osa, et mööndi menetluseesmärgi täitmata jätmist ja on moonutatud menetlust, ei ole täidetud hoolitsemiskohustust ega ole tagatud informaatorile omistatav kaitse;
                           
                        
                              —
                           
                           
                              kolmas osa, et on rikutud tagasiulatuva jõu ja seda puudutava õiguskindlusega seotud põhimõtteid ja norme ning on rikutud erapooletuse (objektiivne ja subjektiivne) põhimõtet, tahet võtta vastu sama otsus sama ulatuse ja põhjustega, selle asemel, et hüvitada selle võimaluse kaotus, et õigeaegselt ja tõhusalt järgitakse hageja menetlusõigusi.
                           
                        
            
                  3.
               
               
                  Kolmas väide, et on rikutud Euroopa Liidu personalieeskirjade (edaspidi „personalieeskirjad“) artiklit 22a, abistamis- ja hoolitsemiskohust teisele ametikohale üleviimise raames, personalieeskirjade artiklit 22c ja rikkumisest teatajate staatusele omistatavat kaitset, hoolitsemiskohustust, neutraalsust, erapooletust, objektiivsust, hageja õigust tema toimiku võrdsele kohtlemisele administratsiooni poolt ja on rikutud tema õiguspärast ootust ja on moonutatud menetlust. See väide jaguneb neljaks osaks:
                  
                              —
                           
                           
                              esimene osa, et on rikutud personalieeskirjade artiklit 22c, kuna ametisse nimetav asutus ei järginud selles sättes ette nähtud menetlust;
                           
                        
                              —
                           
                           
                              teine osa, et on rikutud hoolitsemiskohustust;
                           
                        
                              —
                           
                           
                              kolmas osa, et on rikutud pädeva ametisse nimetava asutuse objektiivsuse, erapooletusele ja neutraalsuse põhimõtet ning võrdse kohtlemise ja diskrimineerimiskeelu põhimõtet;
                           
                        
                              —
                           
                           
                              neljas osa, et on rikutud tõendamiskoormisele kohaldatavaid norme.